b'\n_START_ARTICLE_\nDumnezeu Tat\xc4\x83l \xc3\xaen art\xc4\x83\n_START_SECTION_\nIstoria timpurie\n_START_PARAGRAPH_\nPrimii cre\xc8\x99tini interpretau cuvintele din Cartea Exodului 33:20 nu vei putea s\xc4\x83 vezi fa\xc8\x9ba Mea, c\xc4\x83ci nu poate omul s\xc4\x83 M\xc4\x83 vad\xc4\x83 \xc8\x99i s\xc4\x83 tr\xc4\x83iasc\xc4\x83 \xc8\x99i pe cele din Evanghelia dup\xc4\x83 Ioan 1:18: Pe Dumnezeu nimeni nu L-a v\xc4\x83zut vreodat\xc4\x83 c\xc4\x83 se refer\xc4\x83 nu numai la Dumnezeu Tat\xc4\x83l, ci \xc8\x99i la toate \xc3\xaencerc\xc4\x83rile de a-l reprezenta pe Dumnezeu Tat\xc4\x83l._NEWLINE_M\xc3\xa2na Domnului apare de mai multe ori numai \xc3\xaentr-o sinagog\xc4\x83 veche, Dura-Europos din Siria (sec III). A fost probabil o tem\xc4\x83 \xc3\xaemprumutat\xc4\x83 \xc3\xaen arta cre\xc8\x99tin\xc4\x83 timpurie din arta ebraic\xc4\x83. Ea a fost comun\xc4\x83 \xc3\xaen art\xc4\x83 antic\xc4\x83 at\xc3\xa2t \xc3\xaen Est \xc8\x99i Vest, \xc8\x99i a r\xc4\x83mas principala cale de ilustrare a ac\xc8\x9biunilor sau aprob\xc4\x83rii Dumnezeului Tat\xc4\x83 \xc3\xaen Occident p\xc3\xa2n\xc4\x83 aproape de sf\xc3\xa2r\xc8\x99itul perioadei romanice. Din punct de vedere istoric se consider\xc4\x83 c\xc4\x83 Dumnezeu Tat\xc4\x83l are mai multe manifest\xc4\x83ri \xc3\xaen Vechiul Testament, \xc3\xaen timp ce Fiul se manifest\xc4\x83 \xc3\xaen Noul Testament._NEWLINE_Prin urmare, se poate spune c\xc4\x83 Vechiul Testament se refer\xc4\x83 mai ales la istoria Tat\xc4\x83lui \xc8\x99i Noul Testament la cea a Fiului. Totu\xc8\x99i, \xc3\xaen reprezent\xc4\x83rile timpurii ale scenelor din Vechiul Testament, arti\xc8\x99tii au folosit reprezentarea conven\xc8\x9bional\xc4\x83 a lui Isus pentru ca s\xc4\x83 reprezinte pe Tat\xc4\x83l, \xc3\xaen special \xc3\xaen reprezent\xc4\x83ri ale vie\xc8\x9bii lui Adam \xc8\x99i Eva, cea mai frecvent\xc4\x83 reprezentare a unei teme din Vechiul Testament care apare \xc3\xaen arta medieval\xc4\x83 timpurie, \xc8\x99i pentru care s-a crezut necesar ca Dumnezeu s\xc4\x83 fie reprezentat merg\xc3\xa2nd prin gr\xc4\x83din\xc4\x83 (Geneza 3:8)._NEWLINE_Se consider\xc4\x83 \xc3\xaen Geneza c\xc4\x83 numai Dumnezeu este autorul Crea\xc8\x9biei; din punct de vedere cre\xc8\x99tin, Dumnezeu Tat\xc4\x83l. Cu toate acestea, s-a interpretat diferit pluralul primei persoane din Geneza 1:26 \xc8\x98i Dumnezeu a zis: S\xc4\x83 facem om dup\xc4\x83 chipul Nostru, dup\xc4\x83 asem\xc4\x83narea noastr\xc4\x83, iar trimiterile din Noul Testament la Hristos ca Dumnezeu Creator (Ioan 1:3, Coloseni 1:15) a f\xc4\x83cut ca scriitorii cre\xc8\x99tini timpurii s\xc4\x83 asocieze Crea\xc8\x9bia cu Logosul, sau cu o pre-existen\xc8\x9b\xc4\x83 a lui Hristos, Dumnezeu Fiul. \xc3\x8encep\xc3\xa2nd cu secolul al IV-lea, biserica a fost dornic\xc4\x83 s\xc4\x83 afirme (\xc8\x99i prin art\xc4\x83) doctrina consubstan\xc8\x9bialit\xc4\x83\xc8\x9bii confirmat\xc4\x83 \xc3\xaen Crezul de la Niceea (Symbolum Nicaenum) din 325._NEWLINE_Utilizarea imaginilor religioase \xc3\xaen general s-a intensificat p\xc3\xa2n\xc4\x83 la sf\xc3\xa2r\xc8\x99itul secolului al VII-lea, s-a ajuns p\xc3\xa2n\xc4\x83 acolo ca, \xc3\xaen 695, la urcarea pe tron, \xc3\xaemp\xc4\x83ratul bizantin Iustinian al II-lea s\xc4\x83 pun\xc4\x83 imaginea lui Hristos pe monedele sale de aur. Acest lucru a dus la \xc3\xaencetarea folosirii monedelor bizantine \xc3\xaen lumea islamic\xc4\x83. Cu toate acestea, m\xc4\x83rirea num\xc4\x83rului de imagini religioase nu a inclus reprezent\xc4\x83ri ale lui Dumnezeu Tat\xc4\x83l. De exemplu, \xc3\xaen timp ce canonul Consiliului din Trullo din 692 nu a condamnat \xc3\xaen mod special imaginile cu Tat\xc4\x83l, el a sugerat c\xc4\x83 icoanele cu Hristos sunt preferabile umbrelor \xc8\x99i figurilor din Vechiul Testament._NEWLINE_Prima parte a secolului al VIII-lea a asistat la interzicerea \xc8\x99i distrugerea icoanelor, \xc3\xaencepe astfel perioada iconoclasmului bizantin (literalmente distrugerea imaginilor). \xc3\x8emp\xc4\x83ratul Leon al III-lea (717-741) a interzis folosirea icoanelor printr-un decret imperial al Imperiului Bizantin, probabil din cauza pierderii militare atribuite vener\xc4\x83rii nejustificate a icoanelor. Edictul (care a fost eliberat f\xc4\x83r\xc4\x83 consultarea Bisericii) interzicea venerarea imaginilor religioase, dar nu se aplica altor forme de art\xc4\x83, inclusiv imaginea \xc3\xaemp\xc4\x83ratului sau a simbolurilor religioase, cum ar fi crucea. Argumentele teologice \xc3\xaempotriva icoanelor au \xc3\xaenceput s\xc4\x83 apar\xc4\x83, iconocla\xc8\x99tii argument\xc3\xa2nd c\xc4\x83 icoanele nu pot reprezenta natura divin\xc4\x83 \xc8\x99i cea uman\xc4\x83 a lui Isus \xc3\xaen acela\xc8\x99i timp. \xc3\x8en aceast\xc4\x83 atmosfer\xc4\x83, nu au mai fost reprezent\xc4\x83ri grafice publice ale lui Dumnezeu Tat\xc4\x83l, ele ap\xc4\x83r\xc3\xa2nd dou\xc4\x83 secole mai t\xc3\xa2rziu.\n_START_SECTION_\nSf\xc3\xa2r\xc8\x99itul iconoclasmului\n_START_PARAGRAPH_\nAl doilea conciliu de la Niceea din 787 a \xc3\xaencheiat \xc3\xaen mod eficient prima perioad\xc4\x83 a iconoclasmului bizantin \xc8\x99i a restaurat onorarea icoanelor \xc8\x99i imaginile sfinte \xc3\xaen general. Cu toate acestea, acest lucru nu a dus la reprezent\xc4\x83rile imediate pe scar\xc4\x83 larg\xc4\x83 a lui Dumnezeu Tat\xc4\x83l. Chiar \xc8\x99i suporterii din secolul VIII a utiliz\xc4\x83rii icoanelor, cum ar fi Sf\xc3\xa2ntul Ioan Damaschin, a f\xc4\x83cut o distinc\xc8\x9bie \xc3\xaentre imaginile lui Dumnezeu Tat\xc4\x83l \xc8\x99i cele ale lui Hristos._NEWLINE_\xc3\x8en jurul anilor 790, Carol cel Mare a ordonat scrierea a unui num\xc4\x83r de patru c\xc4\x83r\xc8\x9bi care au devenit cunoscute sub numele de Libri Carolini (C\xc4\x83r\xc8\x9bile lui Carol) pentru a respinge ceea ce curtea sa a \xc3\xaen\xc8\x9beles gre\xc8\x99it din decretele celui de al doilea conciliu de la Niceea \xc3\xaen ceea ce prive\xc8\x99te imagini sacre. De\xc8\x99i nu erau bine cunoscute \xc3\xaen timpul Evului Mediu, aceste c\xc4\x83r\xc8\x9bi descriu elementele cheie ale pozi\xc8\x9biei teologice catolice despre imaginile sacre. Pentru biserica occidental\xc4\x83, imaginile erau doar obiecte realizate de me\xc8\x99te\xc8\x99ug\xc4\x83ri, utilizate pentru stimularea sim\xc8\x9burilor credincio\xc8\x99ilor \xc8\x99i trebuiau s\xc4\x83 fie respectate pentru ceea ce reprezint\xc4\x83 \xc8\x99i nu pe ele \xc3\xaens\xc4\x83\xc8\x99i._NEWLINE_Al patrulea conciliu de la Constantinopol (869) (considerat ecumenic de c\xc4\x83tre biserica din vest, dar nu \xc8\x99i de c\xc4\x83tre biserica din est) a reafirmat deciziile celui de-al doilea conciliu de la Niceea \xc8\x99i a ajutat la dispari\xc8\x9bia iconoclasmului.\n_START_SECTION_\nDin Evul Mediu la Rena\xc8\x99tere\n_START_PARAGRAPH_\n\xc3\x8enainte de secolul al X-lea nu a fost nicio \xc3\xaencercare \xc3\xaen arta occidental\xc4\x83 de reprezentare distinct\xc4\x83, ca figur\xc4\x83 uman\xc4\x83 complet\xc4\x83, a lui Dumnezeu Tat\xc4\x83l. Totu\xc8\x99i, \xc3\xaen cele din urm\xc4\x83, \xc3\xaen arta occidental\xc4\x83 s-a ajuns la o cale pentru a ilustra prezen\xc8\x9ba Tat\xc4\x83lui. Acest lucru s-a realizat \xc3\xaen jurul secolului al X-lea prin apari\xc8\x9bia treptat\xc4\x83 a diferitelor stiluri artistice de reprezentare a Tat\xc4\x83lui \xc3\xaen form\xc4\x83 uman\xc4\x83._NEWLINE_Se pare c\xc4\x83, atunci c\xc3\xa2nd arti\xc8\x99tii timpurii \xc3\xaencercau s\xc4\x83-l reprezinte pe Dumnezeu Tat\xc4\x83l, teama \xc8\x99i venera\xc8\x9bia \xc3\xaei \xc3\xaempiedicau s\xc4\x83-l reprezinte \xc3\xaen \xc3\xaentregime. De obicei, doar o mic\xc4\x83 parte era reprezentat\xc4\x83, de obicei m\xc3\xa2na, sau, uneori, fa\xc8\x9ba, dar rareori \xc3\xaentreaga persoan\xc4\x83. \xc3\x8en multe imagini, figura Fiului o \xc3\xaenlocuia pe cea a Tat\xc4\x83lui, astfel \xc3\xaenc\xc3\xa2t o por\xc8\x9biune mai mic\xc4\x83 a persoanei Tat\xc4\x83lui era reprezentat\xc4\x83._NEWLINE_Prin secolul al XII-lea, reprezent\xc4\x83rile lui Dumnezeu Tat\xc4\x83l, au \xc3\xaenceput s\xc4\x83 apar\xc4\x83 \xc3\xaen manuscrisele iluminate franceze \xc8\x99i \xc3\xaen vitraliile bisericilor din Anglia. Ini\xc8\x9bial m\xc3\xa2na, capul sau bustul erau reprezentate, de obicei, \xc3\xaentr-un cadru de nori. Treptat s-a reprezentat jum\xc4\x83tate, apoi \xc3\xaentreaga persoan\xc4\x83 a lui Dumnezeu Tat\xc4\x83l, de obicei \xc3\xaensc\xc4\x83unat, a\xc8\x99a cum apare \xc3\xaen fresca lui Giotto din cca. 1305 aflat\xc4\x83 \xc3\xaen Padova.\n_START_SECTION_\nDumnezeu Tat\xc4\x83l \xc3\xaen arta rom\xc3\xa2neasc\xc4\x83\n_START_PARAGRAPH_\n\xc3\x8en secolul al IV-lea apare \xc3\xaenv\xc4\x83\xc8\x9b\xc4\x83tura despre Sf\xc3\xa2nta Treime \xc8\x99i se fac preciz\xc4\x83rile dogmatice conform c\xc4\x83rora exist\xc4\x83 din ve\xc8\x99nicie un singur Dumnezeu \xc3\xaen trei Persoane: Tat\xc4\x83l, Fiul \xc8\x99i Sf\xc3\xa2ntul Duh. Pe baza acestor preciz\xc4\x83ri \xc8\x99i \xc8\x9bin\xc3\xa2nd cont de textul bibliei, se deschide drumul reprezent\xc4\x83rii artistice a Sfintei Treimi sub diferite forme, mai ales din secolul al V-lea. \xc3\x8en contrast cu Iisus care este prezentat sub form\xc4\x83 de om, de multe ori Dumnezeu Tat\xc4\x83l este pictat ca un rug arz\xc3\xa2nd, nor sau foc. Totu\xc8\x99i, din cauza textului din Ioan 4:24 Dumnezeu este Duh, Dumnezeu Tat\xc4\x83l apare \xc3\xaen art\xc4\x83 de mai pu\xc8\x9bine ori dec\xc3\xa2t Iisus._NEWLINE_Dumnezeu-Tat\xc4\x83l a fost \xc3\xaenf\xc4\x83\xc8\x9bi\xc8\x99at simbolic chiar \xc8\x99i \xc3\xaen catacombe, pe baza mai multor texte biblice, fie ca un nor luminos (Exodul 13:21, 19:16-18; Cartea a treia a Regilor 19:11-12; Matei 17:5) (\xc3\xaen scene care \xc3\xaenf\xc4\x83\xc8\x9bi\xc8\x99eaz\xc4\x83 Botezul Domnului, Schimbarea la fa\xc8\x9b\xc4\x83, Pogor\xc3\xa2rea Sf\xc3\xa2ntului Duh), fie este \xc3\xaenf\xc4\x83\xc8\x9bi\xc8\x99at sub forma unei m\xc3\xa2ini care iese dintr-un nor (Exodul 3:20; 13:16); a ochiului lui Dumnezeu (Cartea a doua Paralipomena 16:19), a tronului lui Dumnezeu (Ezechiel 1:26; Daniel 7:9) sau a rugului \xc3\xaen fl\xc4\x83c\xc4\x83ri care arde f\xc4\x83r\xc4\x83 a se consuma (Exodul 3:1)._NEWLINE_Din cca. secolul al IX-lea, Dumnezeu-Tat\xc4\x83l este prezentat din ce \xc3\xaen ce mai pu\xc8\x9bin simbolic. Dumnezeu-Tat\xc4\x83l a fost \xc8\x99i este \xc3\xaen continuare \xc3\xaenf\xc4\x83\xc8\x9bi\xc8\x99at sub chipul unui b\xc4\x83tr\xc3\xa2n venerabil, \xe2\x80\x9eCel vechi de zile\xe2\x80\x9d din Daniel 7:9, cu p\xc4\x83rul lung \xc8\x99i alb, cu barba mare \xc8\x99i alb\xc4\x83, cu haine str\xc4\x83lucitoare, \xc8\x99ez\xc3\xa2nd pe un nor sau pe tron, cu capul descoperit \xc8\x99i \xc3\xaen m\xc3\xa2na dreapt\xc4\x83 av\xc3\xa2nd sceptrul puterii \xc8\x99i al st\xc4\x83p\xc3\xa2nirii eterne._NEWLINE_Adesea Dumnezeu-Tat\xc4\x83l este pictat \xc8\x99ez\xc3\xa2nd pe globul pam\xc3\xa2ntesc (Psalmi 24:1), cu un triunghi echilateral \xc3\xaen jurul capului, triunghi care simbolizeaz\xc4\x83 Sf\xc3\xa2nta Treime. \xc3\x8en interiorul triunghiului se v\xc4\x83d scrise literele grece\xc8\x99ti - o on = \xe2\x80\x9eCel ce este\xe2\x80\x9d - (textul din Exodul 3:14), \xe2\x80\x9eEu sunt Cel ce sunt\xe2\x80\x9d sau \xe2\x80\x9eEu sunt Alfa \xc8\x99i omega\xe2\x80\x9d (textul din Apocalipsa 1:8). Uneori \xc3\xaen locul triunghiului apare un nimb auriu, simbol al sfin\xc8\x9beniei.'